2023 m. A lyga

**2023 m. A lyga** (dėl rėmimo sutarčių dar vadinta ***Optibet A lyga***) – 105-asis Lietuvos futbolo čempionatas, vykęs 2023 m. kovą–lapkritį. Tai buvo 23-asis A lygos sezonas ir 35-asis Lietuvos futbolo čempionatas nuo 1990 m. Sezonas prasidėjo 2023 m. kovo 3 d. ir baigėsi 2023 m. lapkričio 12 d. Šiame sezone visos A lygos rungtynės žaistos „Adidas Al Rihla Pro“ kamuoliais, kuriuose buvo įmontuoti giroskopiniai davikliai. Pernai buvo žaidžiama „Nike Flight“ kamuoliais. 2023 m. sausio oficialiai prasidėjo VAR sistemos diegimo procesas. Tikėtasi, kad VAR sistema Lietuvos aukščiausiojoje lygoje galėtų debiutuoti rugpjūčio mėnesį, aptarnaujant mažiausiai vienerias rungtynes per turą. Stadionai, kuriuose bus naudojama VAR sistema, turės gauti specialią licenciją. Minimalus reikalavimas naudojant VAR sistemą – keturios kameros (dvi ties aikštės viduriu, dvi – ties baudos aikštelių linijomis). Lietuvos teisėjų apmokymai su VAR sistema vyko Lietuvoje, apmokyti atvyko FIFA atstovai.

## Licencijavimas

Lietuvos futbolo federacija 2022 m. lapkričio 16 d. pakvietė klubus registruotis 2023 m. sezono licencijavimo procesui. Registracija vyko iki 2022 m. gruodžio 1 d. Gruodžio 19 d. LFF paskelbė pateiktus prašymus dalyvauti licencijavimo procese. Prašymus dalyvauti 2023 m. A lygoje pateikė 10 ekipų – visi sportiniu principu turintys teisę žaisti klubai.
* Pirmas aštuonias 2022 m. A lygoje užėmusios komandos: FK Žalgiris, FK Kauno Žalgiris, FK Panevėžys, FC Hegelmann, FK Riteriai, FK Sūduva, FA Šiauliai, FK Banga
* Pereinamųjų rungtynių nugalėtojai (tarp A lygos 9 vietos ir I lygos 2 vietos): FC Džiugas
* 2022 m. I lygos nugalėtojai: DFK Dainava

Sprendimus dėl leidimo žaisti A lygoje priėmė LFF licencijavimosi komitetas, kuris buvo numatytas 2023 m. vasario 3 d., tačiau įvyko vasario 6 d. Šiame posėdyje licencijas gavo 8 klubai, FC Džiugas ir DFK Dainava licencijų negavo dėl trūkstamų dokumentų. Apeliacinis posėdis vyko vasario 13 d., FC Džiugas ir DFK Dainava apeliacijos buvo patenkintos.

Dar vasario 2 d. buvo paskelbtas A lygos rungtynių tvarkaraštis, kuriame minimos visos 10 licencijų siekiančios komandos.

## Komandos

Dalyvavo 10 komandų iš 9 vietovių – Alytaus (1), Gargždų (1), Kauno miesto (1), Kauno rajono (1), Marijampolės (1), Panevėžio (1), Šiaulių (1), Telšių (1), Vilniaus (2).

### Sudėtys

### Treneriai

Trenerių pokyčiai:
* Po pirmųjų keturių turų FK Riteriai,  atleido Pablo Villar. Komanda iškovojo vieną tašką ir neįmušė nei vieno įvarčio.  naujuoju klubo treneriu buvo paskirtas Vladimir Janković.
*  FK Kauno Žalgiris atleido Roką Garastą, ir į vyr. trenerio postą paskyrė Marių Stankevičių. R.Garastas buvo ilgiausiai tuo metu vyr. trenerio pareigose esantis A lygos klubo treneris (3,5 metų).
*  FK Riteriams užimant paskutinę lentelės vietą, nušalino trenerį Vladimir Janković nuo pareigų.  treneriu paskirtas Matthew Silva, iki šiol treniravęs Riterių B komandą.
* , likę netenkinti paskutinių mėnesių atkarpa, FK Kauno Žalgiris atleido Marių Stankevičių. Laikinuoju treneriu paskirtas asistentas Nerijus Mačiulis.
* Netrukus po sezono pabaigos,  FK Riteriai atleido trenerį Matthew Silva nuo pareigų. Taip pat buvo nutrauktos sutartys su 8 legionieriais.
*  FK Kauno Žalgiris į vyr. trenerio postą paskyrė Glenn Ståhl.

### Stadionai

## Rezultatai

Komandos tarpusavyje žaidė po 4 kartus. Paskutinioji komanda iškrenta į Pirmą lygą, o priešpaskutinioji žaidžia pereinamąsias rungtynes su Pirmos lygos antrąją vietą užėmusia komanda. Surinkus po vienodai taškų, aukštesnę pozicija lemia:
:1. tarpusavio susitikimų rezultatai (daugiau nei dvejoms komandoms surinkus po vienodą skaičių taškų – tarpusavyje surinkti taškai, įvarčių skirtumas, didesnis įmuštų įvarčių skaičius, didesnis pergalių skaičius);
:2. bendras įmuštų bei praleistų įvarčių skirtumas;
:3. didesnis įmuštų įvarčių skaičius;
:4. didesnis pergalių skaičius;
:5. pagal mažesnę geltonų (1 taškas) ir raudonų (4 taškai) kortelių surinktą sumą;
:6. burtai.

Komanda gali registruoti ne daugiau nei 30 žaidėjų, iš kurių bent 5 privalo būti U-21 Lietuvos piliečiai. Komanda gali registruoti išnuomotus (skolintus) žaidėjus, bet jų skaičius negali viršyti 20% bendro žaidėjų skaičiaus. Klubai yra apmokestinami už klube registruojamus legionierius, išskyrus tuos atvejus kai žaidėjas turi nuolatinį leidimą gyventi Lietuvoje.

Rungtynių metu aikštėje privalo būti mažiausiai po tris žaidėjus kurie yra Lietuvos piliečiai netaikant amžiaus cenzo, išskyrus atvejus jei Lietuvos pilietis yra pašalintas iš aikštės ar patiria traumą išnaudojus leistinus keitimus. Kiekvienoms rungtynėms leidžiama registruoti ne daugiau 23 žaidėjų, kurių tarpe gali būti klubo žaidėjai, neribotas U-21 amžiaus *dublerių B komandos* žadėjų skaičius, bei 2 žaidėjai (+1 vartininkas) iš *dublerių B komandos* virš 21 metų amžiaus.

Pavasario žaidėjų perėjimų langas *(transfer window, žaidėjų registravimo periodas)* numatytas sausio 7 d. – kovo 18 d., o vasaros – liepos 1 d. – 29 d. Dauguma A lygos žaidėjų žaidžia profesionalaus kontrakto pagrindu, tačiau yra ir žaidėjų su mėgėjo kontraktu.

Gegužės mėn. FK Riteriai pradėjo vidinį tyrimą po to kai Brazilijos spaudoje buvo paviešinta kad Nathan Palafoz yra įtariamas dalyvavimais lažybose praėjusiame sezone Brazilijoje. Birželio 16 d. sutartis su Nathan Palafoz buvo nutraukta.

Liepos 14 d. Gargžduose rungtynėse FK Banga – FC Džiugas daug kritikos susilaukė teisėjai. Bangos klubo sirgaliai skandavo rungtynių teisėjams skirtas necenzūrines, įžeidžiančias skanduotes, FK Banga treneriui buvo parodyta raudona kortelė, penkiems FK Banga futbolininkams – geltonos kortelės. LFF drausmės komitetas FK Bangai skyrė sankcijas – 1600 EUR bauda, vienerių rungtynių žaidimas be žiūrovų, o FK Bangos treneriui David Afonso – praleisti 4 rungtynes. Banga pralaimėjo rungtynes rezultatu 0:1.

Liepos 22 d. Alytuje rungtynėse DFK Dainava – FK Kauno Žalgiris teisėjai vėl susilaukė daug kritikos. Vienas Dainavos klubo oficialus asmuo bei klubo sirgaliai rungtynių metu bei po jų užgauliojo rungtynių inspektorių dėl vienašališkų sprendimų. LFF drausmės komitetas DFK Dainavai skyrė sankcijas – klubo oficialiam asmeniui 250 EUR baudą, klubui – 2000 EUR baudą, ir vienerių rungtynių žaidimo namuose be žiūrovų sankciją. Rungtynės baigėsi rezultatu 1:1.

Rugpjūčio 6 d. Šiauliuose rungtynėse tarp FA Šiauliai ir FK Žalgiris 72 minutę Žalgirio įmuštas įvartis buvo neužskaitytas, teisėjai fiksavo nuošalę. Rungtynės baigėsi rezultatu 0:0. Sekančią dieną LFF ir teisėjų komitetas pripažino, kad nuošalė buvo užfiksuota klaidingai. Suklydusiems teisėjams buvo paskirtos sankcijos.

Rugpjūčio 11 d. Šiauliuose rungtynėse tarp FA Šiauliai – FC Džiugas, Džiugo komandai atlikus keitimus, aikštėje komandos sudėtyje liko tik 2 Lietuvos piliečiai. Pagal įstatus, kiekvienoje komandoje aikštėje turi žaisti bent 3 Lietuvos piliečiai. Džiugas šias rungtynes laimėjo rezultatu 1:0, tačiau už šį pažeidimą buvo skirtas techninis pralaimėjimas.

Rugsėjo 3 d. Šiaulių savivaldybės stadione pirmąkart Lietuvoje rungtynės vyko su VAR sistema. Rungtynės tarp FA Šiauliai ir FK Kauno Žalgiris baigėsi rezultatu 1:1, 97-ąją žaidimo minutę VAR sprendimu buvo skirtas baudinys.

Spalio 21 d., likus sužaisti 4 rungtynes, FK Panevėžys tapo nebepavejamu taškais, ir užsitikrino čempiono titulą.

### Galutinė lentelė

|}
* Surinkus vienodai taškų, aukštesnę vietą tarp „Kauno Žalgirio“ ir „Hegelmann“ lėmė geresni tarpusavio rezultatai: 2-3, 1-1, 4-0, 4-2.
* Surinkus vienodai taškų, aukštesnę vietą tarp „Džiugo“ ir „Riterių“ nebuvo galima išaiškinti tarpusavio rezultatų pagrindu – visos rungtynės baigėsi lygiosiomis: 1-1, 1-1, 2-2, 0-0. Aukštesnę vietą lėmė geresnis bendras įmuštų ir praleistų įvarčių skirtumas.

### Rungtynės

### Snaiperiai

3 įvarčiai per rungtynes:

### Statistika

Sezono pradžioje, visų 10 A lygos klubų žaidėjų bendra rinkos vertė buvo įvertinta EUR 40 mln. Vidutinė vieno A lygos žaidėjo vertė buvo EUR 163 tūkst. Vertingiausi lygos žaidėjai – Tomas Švedkauskas ir Nassim Hnid buvo vertinami po EUR 550 tūkst. A lygoje buvo registruoti 245 žaidėjai, tarpe jų – 104 (42%) užsieniečiai. Daugiausia užsieniečių – 14 iš Nigerijos. Žaidėjų amžiaus vidurkis – 24,9 m. 

Duomenys pasibaigus sezonui:*
* Įvarčių: 364
* „Het-trikų“ (*Hat-trick*): 4
* Vidutiniškai įvarčių per rungtynes: 2,02
* Geltonos kortelės: 706
* Raudonos kortelės: 27
* Paskirti 11 m baudiniai: 48
* Realizuoti 11 m baudiniai: 40
* Žiūrovų: 102 348
* Vidutiniškai žiūrovų per rungtynes: 567

Jauniausias žaidėjas žaidęs aikštėje 2023 m. sezone – [[Dominykas Pudžemys]], 16 metų 4 mėnesių ir 25 dienų. Vyriausias žaidėjas aikštėje – [[Saulius Mikoliūnas]], 39 m. 6 mėn. 10 d. Ilgiausiai tame pačiame klube žaidžiantis žaidėjas – [[Deividas Mikelionis]], 10 metų [[FK Kauno Žalgiris|Kauno Žalgiryje]]. Du žaidėjai žaidė visose 36 sezono rungtynėse: [[Oleksij Ščebetun]] ir [[Jeffrey Sarpong]].

== Pereinamosios rungtynės ==

Pereinamosiose rungtynėse dėl teisės žaisti 2024 m. sezono LFF A lygoje rungtyniavo [[FC Džiugas]] (9 vieta [[A lyga|A lygoje]]) ir [[Be1 NFA]] (2 vieta [[LFF I lyga|I lygoje]]).
----

----


* *'FC Džiugas nugalėjo varžovus bendru dviejų rungtynių rezultatu 2-1 ir išsaugojo vietą A lygoje.'''
----

## Šaltiniai

## Nuorodos
* Lietuvosfutbolas.lt (2023-12-16)
* Lithuania 2023 (Rsssf.com)
* Optibet A Lyga 2023 (Foot.dk)
* Lithuania 2021-2030 (Claudionicoletti.eu)